שמיגדון!

שמיגדון! (באנגלית: ) היא סדרת דרמה קומית מוזיקלית אמריקאית, שנוצרה על ידי סינקו פול וקן דאוריו. בסדרה מככבים ססילי סטרונג וקיגן-מייקל קי.

הסדרה מופצת על ידי שירות הזרמת המדיה "אפל TV פלוס", והיא עלתה לשידור ב-16 ביולי 2021.

תקציר העלילה
 עונה ראשונה 
זוג הנמצא בטיול תרמילאים ג'וש (קיגן-מייקל קי) ומליסה (ססלי סטרונג) מגלה עיירה קסומה בשם שמיגדון, שמהווה חלק ממחזמר בתור הזהב של תיאטראות ברודוויי, ומגלה שהם אינם יכולים לעזוב עד שימצאו את אהבת האמת שלהם.

שם הסדרה והרקע העלילתי שלה מהווים פארודיה על המחזמר "בריגדון", שעלה לתיאטראות ברודוויי בשנת 1947.

עונה שנייה

בעונה הזו ג'וש ומליסה מנסים לחזור לעיירה שמיגדון אך במקום זאת מגיעים לעיר הקודרת והאפלה שמיקגו, שמושפעת ממחזות הזמר שהיו פופולרים בשנות ה-60-70. הם מגלים שאת שמיקגו הם אינם יכולים לעזוב עד שימצאו את הסוף השמח שלהם.

צוות השחקנים והדמויות
דמויות ראשיות
 ססילי סטרונג – מליסה גימבל
 קיגן-מייקל קי – ג'וש סקינר
 אלן קאמינג –
 ראש העירייה אלויסיוס מנלאב (עונה ראשונה)
 דולי בלייט (עונה שנייה)
 פרד ארמיזן – הכומר הווארד לייטון
 קריסטין צ'נוות' –
 מילדרד לייטון (עונה ראשונה)
 מיס קודוול (עונה שנייה)
 ארון טבייט –
 דני ביילי (עונה ראשונה)
 טופר (עונה שנייה)
 דאב קמרון –
 בטסי מקדונו (עונה ראשונה)
 ג'ני בנקס (עונה שנייה)
 אריאנה דבוז –
 אמה טייט (עונה ראשונה)
 אמסי (עונה שנייה)
 אן הרדה –
 פלורנס מנלאב (עונה ראשונה)
 מאדם פראו (עונה שנייה)
 חיימה קמיל –
 דוק לופז (עונה ראשונה)
 הסמל ריברה (עונה שנייה)
 ג'יין קרקובסקי –
 הרוזנת גבריאל פון בלרקום (עונה ראשונה)
 בובי פלניגן (עונה שנייה)
 מרטין שורט – לפרקון
 טיטוס בורגס - המספר (עונה שנייה)
 פטריק פייג' - ראש העיר אוקטביוס קראט (עונה שנייה)
 קירה לרו - קארי מקדונו

הפקה
פיתוח וליהוק
בינואר 2020, נמסר כי ססילי סטרונג עתידה להפיק ולככב בסדרה מוזיקלית מבית "אפל TV פלוס. באוקטובר 2020, נמסר על ליהוקם של קיגן-מייקל קי, אלן קאמינג, פרד ארמיזן, קריסטין צ'נוות', ארון טבייט, דאב קמרון, אריאנה דבוז, חיימה קמיל, ג'יין קרקובסקי ואן הרדה לצוות השחקנים של הסדרה.

במהלך ריאיון על פיתוחה של הסדרה והקונספט שלה, חשף סינקו פול כי הקונספט הבסיסי של עלילת הסדרה עלה במוחו לפני למעלה מ-20 שנה, אך באותה תקופה היה מדובר בשני גברים שנקלעו למחזמר. לדבריו, כאשר העלילה שונתה כך שדובר ב"זוג שנתקע שם עד שהם יכולים למצוא אהבה אמת", הפקת הסדרה החלה לקרום עור וגידים.

את המוזיקה המקורית המופיעה במהלך הסדרה כתב סינקו פול, ואף מפיק אותה בפועל, ואילו נעימת הפתיחה ושאר הלחנים הולחנו על ידי כריסטופר ויליס. על עיצוב ההפקה היה אמון המעצב בו וולש. עוד נודע כי הבמאי בארי זוננפלד יהיה אמון על בימוי והפקת הסדרה. בנוסף, הסדרה מופקת על ידי ססילי סטרונג; קן דאוריו, שמשמש כמפיק יועץ וכתסריטאי; אנדרו זינגר ולורן מייקלס. בנוסף לפול ודאוריו, על כתיבת התסריטים, שנכתבו במהלך קיץ 2019, היו אמונים התסריטאים אליסון סילברמן, ג'ולי קלוזנר, קייט גרסטן ובואן יאנג.
צילומים
צילומי הסדרה החלו בוונקובר, קנדה, ב-13 באוקטובר 2020 והסתיימו ב-10 בדצמבר 2020.

שידור והפצה
טריילר רשמי עבור הסדרה הופץ ב-25 ביוני 2021. עוד נמסר כי שני הפרקים הראשונים עתידים לעלות יחד לשידור בשירות "אפל TV פלוס" ב-16 ביולי 2021, ולאחר מכן שאר הפרקים יועלו לשידור בפורמט שבועי.

ביקורות
באתר הביקורות "Rotten Tomatoes", הסדרה זכתה לציון 87%, על בסיס 15 ביקורות, עם דירוג ממוצע של 8/10. באתר הביקורות המשוקללות "Metacritic", הסדרה זכתה לציון 77 מתוך 100, על בסיס שבע ביקורות, דבר המצביע על "ביקורות חיוביות לרוב".

 פרסים ומועמדויות 
שנהפרסקטגוריהמועמד (ים)תוצאה2024פרס אמי האמנותיעיצוב ההפקה הטוב ביותר לתוכנית נרטיבית (חצי שעה)ג'יימי ווקר מקול, ריאן גארטון, גרגורי קלארק וקרול לאוואליהכוריאוגרפיה הטובה ביותר לתוכנית מתוסרטתכריסטופר גאטליהצילום הטוב ביותר בסדרה (חצי שעה)ג'ון ג'ופיןפרס סאטורןסדרת הפנטזיה הטובה ביותר"שמיגדון!"

קישורים חיצוניים


הערות שוליים

קטגוריה:סדרות קומדיה אמריקאיות
קטגוריה:אפל TV פלוס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2021